Diari Oficial de la Generalitat Valenciana


Sumari del DOGV 8027, del 26-04-2017 (2017/3451)

Convocatòria pública per a la provisió indefinida d'un lloc de treball de secretari/ària artístic/a.
----------------------------------------------------------------------------------------------------

### Dades del document

Número de DOGV
:   8027

Data del DOGV
:   26-04-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/3451


Data del document
:   18-04-2017

Organisme emissor
:   Fundació de la Comunitat Valenciana Palau de les Arts Reina Sofia

Tipus de document
:   Anunci

Descriptors 

:   * concurs administratiu

Convocatòria pública per a la provisió indefinida d'un lloc de treball de secretari/ària artístic/a. [2017/3451]  
1. Condicions generals  
1.1. La Fundació Palau de les Arts Reina Sofia convoca el procés selectiu per a cobrir un lloc de secretari/ària artístic/a.  
  
1.2. El procés esmentat es regirà pel Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, per les lleis emanades de la Generalitat Valenciana i aplicables a aquesta entitat, i pel que disposen aquestes bases.  
  
1.3. El sistema de selecció respectarà els principis de publicitat, mèrit, capacitat i lliure concurrència dels/de les candidats/tes i garantirà, en tot moment, la transparència del procés de selecció.  
1.4. El procés selectiu es realitzarà mitjançant el sistema de concurs de conformitat amb el barem que s'indica en el punt set.  
1.5. Conclòs el procés selectiu, l'aspirant seleccionat/ada serà contractat/ada amb caràcter indefinit, i la incorporació es farà en la data que determine la Fundació.  
  
2. Condicions del lloc de l'oferta  
Lloc de l'oferta  
Modalitat de contracte: contracte indefinit.  
Data d'inici: per determinar.  
Període de prova: sis mesos.  
Grup professional: cap departamental.  
Enquadrament: II-3.  
Salari anual: 50.612 - bruts.  
Funcions generals  
És responsable de la contractació artística i de la seua correcta activitat dins i fora de Les Arts, d'acord amb les instruccions del/la intendent-director/a artístic/a.  
De manera enunciativa, però no limitativa, les funcions principals que corresponen al lloc són:  
- Planificació, elaboració i desenvolupament de la programació artística d'acord amb les instruccions del/la intendent director/a artístic/a.  
- Selecció (audicions) i negociació de les condicions contractuals del repartiment artístic; i posterior desenvolupament de la seua activitat, d'acord amb els mestres.  
- Control i seguiment dels assajos, així com del resultat artístic del repartiment.  
- Trasllat als departaments de Les Arts de les directrius artístiques.  
  
- Fer audicions i escoltar cantants per a possibles incorporacions futures d'acord amb els repartiments.  
- Assistir a reunions amb agents, artistes, etc., esdeveniments relacionats dins i fora de Les Arts, i viatjar si és necessari.  
- Totes aquelles tasques relacionades amb el seu grup professional que li siguen encomanades pel/la intendent director/a artístic/a.  
Exigències del lloc  
- Disponibilitat i flexibilitat horària.  
- Disponibilitat per a viatjar.  
  
3. Requisits exigits dels/les candidats/tes  
3.1. Per tal de ser admés/esa en la participació del procés selectiu, l'aspirant haurà de posseir en el dia de la finalització del termini de presentació de sol·licituds, i mantindre fins al moment de formalització del contracte de treball, els requisits següents:  
3.1.1. Nacionalitat  
a) Tindre nacionalitat espanyola.  
b) Ser nacional d'algun de la resta d'estats membres de la Unió Europea.  
c) Els estrangers que, no estant inclosos en el paràgraf anterior, es troben amb residència legal a Espanya.  
3.1.2. Compatibilitat: no incórrer en cap causa d'incompatibilitat que li impedisca l'exercici de funcions en règim general amb una entitat de l'administració pública.  
3.1.3. Capacitat legal: tindre capacitat per a contractar la prestació del seu treball, d'acord amb el que preveu l'article 7 de l'Estatut dels Treballadors.  
3.1.4. Formació acadèmica: estar en possessió d'alguna de les titulacions universitàries a nivell de llicenciatura, enginyeria, arquitectura o equivalent, amb estudis específics (de postgrau o doctorat) o cursos d'especialització adaptats a la direcció, i una dilatada experiència professional en l'àmbit concret d'actuació; o titulació mitjana amb una valorada i reconeguda carrera professional en l'àmbit corresponent al lloc a ocupar, així com mèrits professionals demostrables i obtinguts al llarg de la seua vida laboral.   
3.1.5. Experiència professional: almenys quatre anys de realització de funcions iguals o similars a les detallades en el punt 2 com a responsable artístic/a o similar.  
3.1.6. Formació específica:  
- Coneixements de música clàssica i òpera.  
3.1.7. Idiomes:  
- Coneixement del castellà.  
- Nivell mitjà d'anglés.  
3.1.8. Competències i habilitats requerides del lloc:  
- Planificació i organització.  
- Capacitat de negociació.  
- Eficàcia i agilitat per a trobar solucions adequades davant de situacions complexes.  
- Gran capacitat de comunicació i de relacions interpersonals.  
- Autocontrol i estabilitat emocional.  
- Habilitat d'adaptació i flexibilitat davant dels canvis.  
3.1.9. Habilitació: no haver sigut separat/ada, mitjançant expedient disciplinari, del servei de qualsevol de les administracions públiques o dels organismes constitucionals o estatutaris de les comunitats, ni trobar-se en inhabilitació absoluta o especial per a llocs o càrrecs públics per resolució judicial, o per a exercir funcions similars a les que desenvolupava en el cas del personal laboral, en el que haguera sigut separat/ada o inhabilitat/ada.  
  
4. Sol·licituds  
4.1. Aquells/es que desitgen participar en aquest procés selectiu hauran d'emplenar la sol·licitud d'inscripció a través de la web, i acompanyar-la de la documentació següent:  
- Curriculum vitae actualitzat.  
- Certificat de vida laboral emés per la Tresoreria General de la Seguretat Social.  
- Còpia de la titulació universitària corresponent.  
- Còpia del DNI/NIE.  
- Declaració responsable (annex I), degudament emplenada i signada.  
- Els aspirants amb algun tipus de minusvalidesa, el certificat corresponent que acredite el grau i tipus de discapacitat.  
- Tota aquella documentació que es considere oportuna per tal d'acreditar els requisits exigits i necessaris per dur a terme la valoració de mèrits establida en el punt set.  
La no-presentació de l'esmentada documentació suposarà l'exclusió del/de la candidat/a, o la seua no consideració per al barem de punts.  
Si durant el procés de selecció la mesa adverteix qualsevol falsedat en la documentació justificativa presentada, això es considerarà defecte irreparable i es resoldrà amb l'exclusió immediata del procés. Si aquesta circumstància fóra coneguda per la Fundació una vegada contractada la persona i durant el seu període de prova, això seria motiu suficient per a justificar la no-superació del període esmentat. En ambdós casos, la Fundació es reserva el dret d'iniciar accions legals contra aquesta persona.  
4.2. El Palau de les Arts podrà, en qualsevol moment, exigir la presentació dels documents originals par tal de verificar-ne l'autenticitat.  
4.3. El termini per a la presentació de sol·licituds serà des de la data de publicació de les bases en el Diari Oficial de la Generalitat Valenciana (DOGV), i es podrà realitzar fins al 20 de maig de 2017, inclòs.  
L'actual convocatòria serà també publicada en la pàgina web de la Fundació, i a través d'aquest mitjà es farà el seguiment de l'estat del procés d'acord amb el que s'estableix en el punt 6.  
Addicionalment i amb el mateix objectiu, es podran utilitzar altres mitjans de divulgació, com per exemple: portals d'ocupació, anuncis en premsa digital i/o escrita, col·legis professionals, universitat, escoles de negoci, xarxes socials, etc., a criteri de la mesa de selecció.  
  
4.4. Els errors de fet, materials o aritmètics que pogueren advertir-se en la sol·licitud es podran rectificar fins a la finalització del període de presentació de sol·licituds, d'ofici o a petició de l'interessat/ada.  
  
4.5. La participació d'un/a aspirant en aquest procés de selecció comportarà:  
- Confirmació per part seua que compleix els requisits indispensables exigits,   
- Reconeixement per part seua de l'autenticitat de la documentació que hi adjunta i de la informació que apareix en el seu curriculum vitae.  
  
- Acceptació expressa per part seua de tot el que estableixen les bases reguladores d'aquesta convocatòria.  
- Autorització per part seua a la Fundació i, si és el cas, per al tractament automatitzat de les seues dades.  
- Autorització per part seua a la Fundació per a la publicació, en la pàgina web d'aquesta, dels resultats obtinguts en el procés de selecció.  
  
5. Mesa de selecció  
Es constituirà una mesa de selecció composta per l'intendent i director artístic, la directora de Producció i la cap de Gestió de Persones, als quals correspondrà la direcció i seguiment de tot el procés i els quals vetllaran pel seu correcte desenvolupament i finalització.  
Serà competència de la mesa la resolució de les incidències que durant el transcurs del procés es puguen produir.  
  
6. Procés de selecció  
6.1. El procés de selecció constarà de tres fases: en la primera fase, es farà un triatge curricular de les candidatures presentades, i seran exclosos del procés aquells/es candidats/tes el perfil dels quals no s'adeqüe al perfil del lloc d'acord amb la formació acadèmica, experiència, formació específica i idiomes requerits en el punt 3. En la segona fase, la mesa de selecció puntuarà els mèrits dels aspirants que hagen sigut acceptats/ades. La tercera consistirà en una entrevista personal.  
  
6.1.1. Primera fase: una vegada que la mesa de selecció haja realitzat el triatge i puntuat els mèrits dels aspirants, farà públic, dins dels set dies naturals a la finalització del termini per a la presentació de candidatures, un llistat provisional dels/de les candidats/tes admesos/es i exclosos/ses. Dins dels cinc dies naturals següents a la publicació del llistat provisional es podran presentar reclamacions, les quals resoldrà la mesa com a màxim fins a 72 hores després d'haver finalitzat el termini de reclamacions. Passades aquestes 72 hores es publicarà un llistat definitiu d'admesos/ses i exclosos/ses.  
6.1.2. Segona fase: les persones que hagen resultat admeses seran valorades d'acord amb el sistema de barems establit en el punt set. El resultat d'aquesta fase serà publicat dins dels set dies naturals següents a la publicació del llistat definitiu d'admesos/ses i exclosos/ses.  
  
6.1.3. Tercera fase: a aquesta fase sols es convocarà els/les candidats/tes amb més puntuació obtinguda en la fase segona, en concret, aquelles persones la puntuació de les quals siga igual o superior a 30 punts.  
6.2. Totes les publicacions referents a l'actual convocatòria es realitzaran en la web del Palau de les Arts, en l'apartat d'ocupació corresponent, i tindran com a referència el document d'identitat de cada candidat/a.  
6.3. A partir de la publicació de la puntuació obtinguda en la segona fase, i fins a la publicació del resultat final del procés en la web, es podran presentar reclamacions, les quals es resoldran en un termini màxim de 72 hores des de la seua presentació.  
  
7. Barem  
El sistema de barem general es detalla a continuació i es divideix en mèrits professionals, formatius i entrevista personal. La valoració es realitzarà segons el barem genèric que s'indica tot seguit. D'acord amb aquest barem, la mesa de selecció podrà acordar l'elaboració d'un barem específic, sempre respectant el barem genèric.  
La puntuació màxima a obtindre pels/per les candidats/tes en el procés de selecció serà de 100 punts.  
7.1. Mèrits professionals. Puntuació màxima 35 punts  
Experiència professional demostrada en el desenvolupament de tasques pròpies del lloc a cobrir:  
Puntuació màxima: 35 punts.  
- Més de 8 anys en teatre d'òpera (35 punts)  
- Més de 8 anys en agència artística (30 punts)  
- Entre 6 i 8 anys en teatre d'òpera (30 punts)  
- Entre 6 i 8 anys en agència artística (25 punts)  
- Entre 4 i 6 anys en teatre d'òpera (25 punts)   
- Entre 4 i 6 anys en agència artística (20 punts)  
(Puntuació no acumulable. Comptarà l'experiència amb més puntuació)  
Forma d'acreditació: certificat expedit per l'empresa o entitat en la qual es va prestar el servei o còpia del contracte de treball o informe de vida laboral, les dades dels quals coincidisquen amb el que reflecteix el currículum. Quan l'experiència professional es derive de la realització d'un contracte per compte propi, la còpia del contracte laboral o contractes se substituirà per la còpia del contracte o contractes de serveis que hagueren donat lloc a l'experiència al·legada, o bé certificat de la prestació del servei.  
7.2. Mèrits formatius. Puntuació màxima 15 punts  
Formació complementària i coneixements valorables:   
- Posseir algun tipus de titulació acadèmica oficial o, si és el cas, especialitat acadèmica distinta a l'exigida per a participar en el procés, relacionada amb les funcions pròpies del lloc a ocupar (únicament es tindran en compte a efectes de la seua valoració els títols amb validesa oficial en l'Estat espanyol). 5 punts  
- Idiomes diferents als exigits en l'apartat 3 (puntuació màxima 10 punts):  
  
 Puntuació Puntuació Puntuació  
Valencià Bàsic 1 Mitjà 2 Alt 3  
Italià Bàsic 2 Mitjà 3 Alt 4  
Altre/s Bàsic 1 Mitjà 2 Alt 3  
  
  
Forma d'acreditació: fotocòpia del títol/diploma o certificació d'haver realitzat els estudis amb indicació de les hores lectives o certificació de possessió dels coneixements. Documentació que s'haurà d'aportar en original per a la seua confrontació en cas de ser el/la candidat/a seleccionat/ada.  
7.3. Entrevista. Puntuació màxima de 50 punts  
7.3.1. Els/Les aspirants que d'acord amb el que indica el punt 6.1.3 passen la segona fase, seran citats/ades dins dels quinze dies naturals següents a la publicació de les puntuacions obtingudes en la fase II per a realitzar una entrevista. La puntuació màxima a obtindre en aquesta fase serà de 50 punts.  
7.3.2. En aquesta fase s'avaluarà els/les candidats/es mitjançant la realització d'entrevistes personals, amb l'objectiu d'obtindre la següent informació sobre ells/elles:  
- Si acompleixen les competències tècniques i professionals exigides per al lloc objecte de la convocatòria.  
- Si la formació i experiència que aporten, si és el cas, és la necessària i suficient per a desenvolupar les funcions del lloc de l'oferta.  
- Els seus punts forts i dèbils en relació amb el lloc.  
- La seua actitud vers el lloc.  
- El seu grau d'adaptació a la cultura de l'empresa.  
- Els seus interessos i motivacions professionals.  
- I, en general, qualsevol informació que la mesa considere necessària per a valorar el grau d'adequació dels/de les aspirants al perfil del lloc de l'oferta.  
  
8. Sol·licitud de referències  
La mesa de selecció podrà sol·licitar referències professionals sobre qualsevol aspirant que es presente a aquest procés de selecció, amb el propòsit d'obtindre informació que li permeta contrastar la veracitat dels documents i la resta de dades aportades per aquestes persones durant el procés de selecció.  
El simple esment per part d'una persona al seu curriculum vitae d'empreses en les quals haja treballat, centres de formació on haja cursat estudis, etc., implicarà la seua autorització expressa a la mesa de selecció per tal que aquesta puga contactar amb les dites entitats i realitze les comprovacions que estime oportunes amb la finalitat de confirmar la veracitat i/o validesa de la informació aportada pel/per la candidat/a.  
L'obtenció per part de la mesa d'informació objectiva que demostre la falsedat d'algun document o informació aportats per un/a aspirant, serà condició suficient per a excloure aquesta persona del procés de selecció.  
  
9. Resolució del procés  
El resultat final del procés serà publicat en la pàgina web amb la puntuació final obtinguda. Serà seleccionat/ada l'aspirant que havent passat a la tercera fase obtinga la puntuació més alta de la suma total de les fases segona i tercera.  
En cas d'existir diversos candidats/tes amb la mateixa puntuació més alta, serà seleccionat/ada el/la candidat/a amb el sexe menys representat en l'àrea artística.  
  
10. Incorporació efectiva  
La incorporació efectiva del/de la candidat/a que resulte seleccionat/ada tindrà lloc en la data que determine la Fundació, i la contractació ha de comptar amb la corresponent autorització de la conselleria que tinga assignades competències en matèria d'hisenda (art. 36 i d. a. 20 de la Llei 14/2016, de 30 de desembre, de pressupostos de la Generalitat per a l'exercici 2017).  
  
11. Gestió de candidats/ates. Llistat de reserva  
11.1. Amb la finalitat d'aprofitar les actuacions realitzades en el procés selectiu, la mesa de selecció elaborarà una relació dels/de les candidats/tes.  
11.2. En aquesta relació s'inclouran els/les aspirants que hagen participat en el procés i hagen passat a la tercera fase d'entrevista sense haver sigut seleccionats/ades. El llistat serà ordenat de major a menor puntuació total assignada i es farà públic en la web.  
11.3. La relació de candidats/tes tindrà una vigència de 36 mesos des de la seua publicació en la web, tret de nova convocatòria a aquest efecte.  
11.4. La inclusió en la relació de candidats/tes servirà únicament per a la substitució temporal del/de la candidat/a seleccionat/ada resultat d'aquest procés durant possibles períodes de suspensió de la relació laboral amb dret a reserva de lloc, així com per a la selecció com a candidat/a a ocupar el lloc de la convocatòria per no-superació del període de prova de l'inicial seleccionat/ada o cessament de la relació laboral.  
  
11.5. Per tal de poder formar part de l'esmentada relació, els/les candidats/es hauran de posseir tots els requisits exigits en aquesta convocatòria durant la vigència d'aquesta.  
11.6. La gestió d'aquesta relació de candidats/tes correspondrà al departament de Gestió de Persones.  
11.7. En cas de no localitzar-se el/la candidat/a, o havent sigut citat/a de forma adequada el dia i lloc indicats sense que s'obtinga resposta per part seua, s'oferirà la contractació al candidat/a que ocupe el següent lloc en la relació, i així successivament, fins que el lloc quede cobert. Els/les candidats/tes que no hagen pogut ser localitzats i aquells que no hagen pogut formalitzar la seua contractació quedaran exclosos/ses de la relació.  
11.8. En els supòsits de substitució, quan el titular del lloc es reincorpore o canvie la seua situació laboral perdent el dret a la reserva de lloc, es produirà l'extinció del contracte de treball temporal del treballador/a substitut/a.  
11.9. Seran causes d'exclusió de la relació de candidats/tes:  
- Rebutjar una oferta de contractació.  
- Haver sigut convocat/ada i no comparéixer per a la formalització de la contractació, tret que s'acredite malaltia amb el corresponent informe mèdic.  
- No haver superat el període de prova.  
  
València, 18 d'abril de 2017.- El director economicoadministratiu: Francisco Potenciano Moreno.  
ANNEX I  
Declaració responsable  
  
Cognoms:  
Nom:  
DNI:  
  
El sotasignat, als efectes previstos en les bases de la convocatòria del procés selectiu per a la contractació d'un secretari/ària artístic/a, de data 18 d'abril de 2017 (PBU5782),  
  
Declara  
1. No incórrer en cap causa d'incompatibilitat que li impedisca el desenvolupament de funcions en règim general amb una entitat de l'Administració pública.  
2. Tindre capacitat per a contractar la prestació de la seua feina, d'acord amb allò que preveu l'article 7 de l'Estatut dels Treballadors.  
3. No haver sigut separat/ada, mitjançant expedient disciplinari, del servei de qualsevol de les administracions públiques o dels organismes constitucionals o estatutaris de les comunitats, ni trobar-se en inhabilitació absoluta o especial per a llocs o càrrecs públics per resolució judicial, o per a exercir funcions similars a les que desenvolupava en el cas del personal laboral, en el que haguera sigut separat/ada o inhabilitat/ada.  
  
..., ... d... de ...  
  
(signatura)